LÄHETYSTYÖN MALLIJOHTOSÄÄNTÖ

Yleisperustelut

Kirkkojärjestys edellyttää (KJ 4:4), että kirkkoneuvosto/seurakuntaneuvosto hyväksyy seurakunnalle lähetystyön johtosäännön. Tällaista johtosääntöä ei ole aiemmin edellytetty laadittavan. 

Kirkkohallituksen hyväksymää mallijohtosääntöä ei ole tarkoitettu kaikilta osin ohjeelliseksi, vaan seurakuntaa kehotetaan soveltamaan sitä oman tilanteensa mukaisesti. Sisennettynä petiitillä kirjoitetut säännöslainaukset eivät kuulu seurakunnan hyväksymään johtosääntöön, mutta ne on sisällytetty käytön helpottamiseksi samaan asiakirjaan. 

Seurakunnan hyväksymään johtosääntöön ei ole tarkoitus jättää vaihtoehtoisia ilmaisuja, vaan seurakunta valitsee mallisäännöstä omaan tilanteeseensa sopivan vaihtoehdon. Erityisesti tämä koskee hallintoa ja viranhaltijoita. 

Kirkkojärjestys ei välttämättä edellytä viranhaltijoiden johtosääntöä. Erillisenä virkana lähetyssihteerin virka on vain pienessä osassa seurakuntia. Mikäli seurakunnassa on koko- tai osa-aikainen lähetyssihteerin virka, kirkkovaltuusto tai kirkkoneuvosto voi hyväksyä viranhaltijan johtosäännön. Johtosääntö voi olla kirkkoneuvoston hyväksymä, jos viranhaltijalle ei anneta ratkaisuvaltaa tai määrätä esittelytehtäviä. Siinä tapauksessa se voi myös sisältyä tähän lähetystyön johtosääntöön.

Yksityiskohtaiset perustelut

3 §	Pykälä korostaa, että lähetystyö ei seurakunnassa kuulu vain jollekin työalalle, vaan se on jokaisen seurakuntalaisen tehtävä, kristittynä elämisen ilmenemismuoto.

5 §	Mikäli seurakunnassa on lähetyssihteerin virka, viranhaltijaa varten voidaan hyväksyä oma johtosääntö. Johtosääntö on saatettava kirkkovaltuuston hyväksyttäväksi ainakin mikäli siinä on annettu viranhaltijalle KL:n 10 luvun 4 §:n 2 momentissa tarkoitettua ratkaisuvaltaa tai KJ:n 7 luvun 4 §:n 1 momentissa tarkoitettuja esittelytehtäviä.

6 §	2 momentti laaditaan seurakunnan toimintaorganisaation edellyttämään muotoon sen mukaisesti, onko lähetystyötä varten oma johtokunta ja onko seurakunnassa piirineuvostoja. Jos seurakunnassa on alueorganisaatio, vastannevat piirineuvostot oman seurakuntapiirinsä lähetystyöstä. Jos seurakunnassa on lähetystyön johtokunta, kirkkovaltuusto hyväksyy lähetystyön johtokunnan johtosäännön. 

Lähetystyöstä vastaavan papin tai lehtorin tehtävät voisivat olla työnjakokirjassa tai muuten työnjaossa huomattavasti nykyistä käytäntöä tarkemmin määritellyt. Tehtävät voidaan määritellä lähetystyössä seuraavasti:

1)	edistää missionaarisuuden toteutumista koko seurakunnan elämässä alkaen jumalanpalveluselämästä ja seurakunnan yleisestä opetus- ja kasvatustehtävästä;

2)	syventää lähetystyön ymmärtämistä ja osallistua lähetystyön sisällön kehittämiseen, painopistealueiden arviointiin ja lähetystyön liittämiseen muuhun seurakunnan kansainväliseen vastuuseen;

3)	kehittää seurakunnan tavoittavaa työtä ottaen huomioon erityisesti uudet seurakuntaan muuttavat ja seurakuntayhteydestä vieraantuneet;

4)	toimia teologisena asiantuntijana ja seurata lähetys- ja uskontoteologiaan liittyvää tutkimusta ja keskustelua; 

5)	osallistua lähetys- ja muuhun kansainvälisyyskasvatukseen sekä lähetyksen vastuuhankilöiden koulutukseen ja ohjaukseen; sekä

6)	toimia lähetystyön vastuuhenkilöiden työnjohdollisena esimiehenä ja toiminnan koordinoijana.

Näistä kohta 3 jää pois, mikäli evankelioimistyö on seurakunnassa osoitettu muun papin tai lehtorin työalaksi.	

.................................SEURAKUNNAN 
LÄHETYSTYÖN JOHTOSÄÄNTÖ 	

Hyväksytty kirkkoneuvostossa/seurakuntaneuvostossa 
.......kuun ...päivänä 199..

1 §

	Lähetystyö on seurakunnan tehtävä, josta säädetään kirkkolaissa ja kirkkojärjestyksessä.

KL 4:1  
		Toteuttaakseen kirkon tehtävää seurakunta huolehtii jumalanpalvelusten pitämisestä, kasteen ja ehtoollisen toimittamisesta sekä muista kirkollisista toimituksista, kristillisestä kasvatuksesta ja opetuksesta, sielunhoidosta, diakoniasta ja lähetystyöstä sekä muista kristilliseen sanomaan perustuvista julistus- ja palvelutehtävistä.
		
KJ 4:4
Seurakunnan ja sen jäsenten tulee edistää lähetystyötä, jonka tarkoituksena on evankeliumin levittäminen niiden keskuuteen, jotka eivät ole kristittyjä. Toiminnasta määrätään tarkemmin kirkkoneuvoston tai seurakuntaneuvoston hyväksymässä lähetystyön johtosäännössä.

2 §

	Lähetystyön tehtävänä on osallistua kolmiyhteisen Jumalan pelastavaan toimintaan koko maailmassa tavoitteena maailmanlaajan kristillisen kirkon kasvaminen. Sen tapahtuu sanallisen todistuksen, palvelun ja keskinäisen yhteyden avulla.  Lähetystyön painopiste on siellä, missä ei ole kristillistä kirkkoa tai missä kristityt ovat vähemmistönä. 

3 §

	Seurakunta toteuttaa missionaarista tehtäväänsä
	1) varustamalla sanalla ja sakramenteilla seurakuntalaisia lähetystehtävään, joka kasteessa on jokaiselle annettu;
	2) huolehtimalla siitä, että seurakunta on avoin ja kutsuva yhteisö;

	3) huolehtimalla lähetysvastuun ja missionaarisuuden toteutumisesta seurakunnan opetus- ja kasvatustyössä;
	4) ohjaamalla ja varustamalla seurakuntalaisia ja seurakunnan toimintaryhmiä lähetysvastuuseen lähellä ja kaukana;
	5) huolehtimalla yhteydenpidosta seurakunnan nimikkokohteisiin ja rohkaisemalla seurakuntalaisia esirukoukseen lähetystyön puolesta;
	6) osallistumalla lähetystyön taloudelliseen vastuuseen vapaaehtoisen kannatuksen ja seurakunnan talousarviomäärärahojen avulla;
	7) hoitamalla yhteyksiä rovastikunnalliseen ja hiippakunnalliseen lähetystoimintaa, kirkon lähetysjärjestöihin ja kirkon lähetystyön keskukseen ja muihin kirkon kansainvälistä vastuuta toteuttaviin tahoihin; sekä
	8) käyttämällä lähetystyön kanavina kirkon lähetysjärjestöjä ja kirkon ulkomaanapua.

4 §

	Lähetystyötä varten laaditaan vuosittain toimintasuunnitelma, johon liittyy ehdotus talousarvioksi lähetystyön osalta. Työn seurantaa ja arviointia varten laaditaan toimintakertomus edelliseltä vuodelta.

5 §

	Seurakunnassa on lähetyssihteerin virka/osa-aikainen lähetyssihteerin virka/työsuhteinen lähetyssihteerin toimi/vapaaehtoinen lähetyssihteeri/lähetyssihteerinä toimiva viranhaltija/työntekijä. Lähetyssihteerin tehtävät määritellään kirkkovaltuuston/kirkkoneuvoston/seurakuntaneuvoston hyväksymässä johtosäännössä/kirkkoneuvoston hyväksymässä toimenkuvassa.

6 §

	Lähetystyötä johtaa ja siitä vastaa kirkkoneuvosto/seurakuntaneuvosto.
	Kirkkovaltuusto asettaa kirkkoneuvoston avuksi lähetystyön johtokunnan./Kirkkoneuvosto/seurakuntaneuvosto asettaa lähetystyön vastuuryhmän, jonka tehtävät on määritelty kirkkoneuvoston hyväksymässä toimintasäännössä. Seurakuntapiirin lähetystyöstä vastaa piirineuvosto, joka voi asettaa sitä varten työryhmiä.
	Lähetyssihteerin esimiehenä on kirkkoherra. Välittömiä työnjohtotehtäviä voidaan antaa työnjakokirjalla myös muulle papille tai lehtorille.
		
		KJ 6:341,3-4
Kirkkoherran tehtävänä on johtaa kirkkolain 4 luvun mukaista seurakunnan toimintaa.

		-----

Kirkkoherran tulee myös valvoa, että seurakunnan muuta toimintaa, kuten kristillistä kasvatusta ja opetusta, diakoniaa sekä evankelioimis- ja lähetystyötä harjoitetaan kirkon tunnustuksen ja tehtävän mukaisesti.

Kirkkoherra on seurakunnan jumalanpalveluksissa, kirkollisissa toimituksissa ja muussa hengellisessä työssä sekä kirkkoherranvirastossa toimivien viranhaltijoiden ja työntekijöiden esimies. Kirkkoneuvoston puheenjohtajana kirkkoherra valvoo kirkkoneuvoston päätösten noudattamista ja laillisuutta seurakunnan hallinnosa ja taloudenhoidossa.

Tämä johtosääntö tulee voimaan ... päivänä... kuuta 199..

Kirkkohallitus 1994